stanford-oval/wikipedia huggingface dataset:
דלקת הצפק
התפתחות

לרוב, בתחילה הזיהום מקומי והאזור הנגוע מוקף על ידי הפדר הגדול, המעיים וסירכות (הידבקויות) פיברין. אם המוקד הדלקתי הוא חלק מתהליך מתמשך, או שתנגודת המאכסן נמוכה,[דרושה הבהרה] התהליך הממוקם מתקדם לדלקת צפק מפושטת המסכנת את חיי החולה. לתוך חלל הצפק חודרות כמויות גדלות של נוזל דלקתי, תנועת המעי משותקת ומופיעה ירידה בנפח הדם היעיל. במצב זה, מתפתחת לעיתים קרובות טוקסמיה כתוצאה מספיגה של חומרים רעילים מחלל הצפק, וכן אלח דם (ספסיס), אם התפתח זיהום חיידקי. החיידקים השכיחים הגורמים לדלקת הצפק הם E. coli ו-Klebsiella.
תסמינים

סימני דלקת הצפק תלויים במידה רבה במקור התהליך הדלקתי ובקצב התקדמותו. בתחילה, מתפתח לרוב כאב חד באזור שבו התפתח הנקב, מלווה בהרגשת בחילה, הקאות, עליית חום הגוף, רגישות מקומית למגע, ותנגודת של שרירי הבטן למישוש. כאשר הדלקת מתפשטת בחלל הצפק, מצבו הכללי של החולה מורע, מופיע לרוב חום גבוה, סימני צחיחות וכאב מפושט בבטן המוחמר אפילו על ידי תנועות גוף קלות.
אבחון

לאבחון מהיר יש חשיבות מכרעת. מבצעים צילום רנטגן של הבטן בעמידה ובשכיבה כדי להבחין באוויר חופשי בבטן, צילומי טומוגרפיה ממוחשבת של הבטן ובדיקות דם לעמילאזה, תאי דם לבנים ולבדיקת הפרעה ברמת האלקטרוליטים בדגש על אשלגן נתרן וכלור. עם זאת, ניתוח הוא האמצעי המהימן ביותר לאבחון.
טיפול

ניתוח להפסקת הדליפה לתוך חלל הצפק חיוני ברוב המקרים להצלת חיי החולה, כאשר קיימת סבירות גבוהה לאיבר מנוקב. במקרה של דלקת בלבלב או דלקת האגן הקטן, לא מבצעים בדרך כלל ניתוח חירום. לפני הניתוח, יש לטפל בחולה ולהכינו לניתוח על ידי עירוי נוזלים לווריד לשם תיקון הפרעות במאזן הנוזלים והאלקטרוליטים, טיפול אנטיביוטי רחב-טווח כנגד חיידקים אארוביים ואנארוביים, טיפול נגד הכאב, והכנסת צינור לקיבה (זונדה) לשאיבת נוזלים לשם הפחתת תפיחות הבטן.
הסיבוך השכיח ביותר לאחר ניתוח הוא Evisceraation Abscess.
דוקטור דום

| --- | --- |

דוקטור דום, כפי שהופיע על עטיפה אלטרנטיבית לחוברת Fantastic Four Vol.6 #25 מאוקטובר 2020, אמנות מאת סטנלי לאו.
 סוג:  נבל-על
 הוצאה לאור:  מארוול קומיקס
 הופעה ראשונה:  Fantastic Four #5 (יולי 1962)
 יוצרים:  סטן לי ג'ק קירבי
 גילום הדמות:  ג'וליאן מקמהון (ארבעת המופלאים, ארבעת המופלאים: עלייתו של הגולש הכסוף) טובי קבל (ארבעה מופלאים) רוברט דאוני ג'וניור (היקום הקולנועי של מארוול)
 מידע
 שם אמיתי:  ויקטור וון דום
 כינויים:  איירון מן, המאסטר, האיש הבלתי מנוצח, וינסנט ווהן, האנס, מיסטר פנטסטיק, דרדוויל, ראבום אלאל, האל הקיסר דום
 סטטוס:  פעיל
 מקום לידה:  לאטבריה 
 מקצוע:  שליט, הרפתקן, מכשף
 כוחות:  טכנופתיה, מניפולציה על חשמל, קסם (מטחי קסם, יצירת שדה-כוח, טלפורטציה, זימון יצורים שטניים, יצירת פורטלים), אינטליגנציה ברמה גאונית, העברת אישיות לאדם אחר. בעל חליפת שריון שמקנה לו כוח על-אנושי, חסינות וסיבולת גבוהה.
 חבר בקבוצה:  פרלמנט האבדון (מנהיג)
 חבר לשעבר בקבוצה:  קרן העתיד הקאבאל אבירי השולחן העגול האטומי הברבורים השחורים (מנהיג) השלישייה הנוראה (מעסיק) ארבעת המופלאים (מנהיג) מעסיקה של ליילה מילר אינטליג'נסיה האוונג'רס המדהימים האוונג'רס (מנהיג) שותפויות עם הגולגולת האדומה, מגנטו, קינגפין, נאמור, מכשף, לוקי ומנדרין
 אזרחות:  לאטבריה 
 דמויות קשורות
 משפחה:  ורנר וסינתיה וון דום (הורים, מתים) בוריס (אב מאמץ/אפוטרופוס) קריסטוף ורנארד (בן מאומץ) ד"ר בוב דום (בן דוד רחוק) ולרי וון דום (בת מיקום חלופי) קאנג הכובש (צאצא) ונדה מקסימוף (ארוסה לשעבר)
 אויבים:  ארבעת המופלאים, Dreadknight, הדבר, אקסקליבר, קאנג הכובש, Maker, מלחמות סודיות, מיסטר פנטסטיק, האישה הבלתי-נראית, ילדת הסנאי, הלפיד האנושי, מפיסטו, גלקטוס, הגולש הכסוף, Impossible Man 
 
דוקטור דום (באנגלית: Doctor Doom) הוא דמות בדיונית של נבל-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Fantastic Four #5 מיולי 1962, ונוצרה על ידי הכותב סטן לי והמאייר ג'ק קירבי. דום הוא שליט אומת לאטבריה הבדיונית. משמש כאויבם המושבע של ארבעת המופלאים, אם כי נלחם לעיתים נגד ספיידרמן, דוקטור סטריינג', האוונג'רס, אקס-מן, המעניש, בלייד והגולש הכסוף בין היתר.
דוקטור דום הוא האלטר אגו של ויקטור וון דום, מדען מבריק וממציא גאון שנולד לפני מאות שנים, ונשבע לנקום את העוול אשר נגרם להוריו הצוענים. בבגרותו, ויקטור החל להשתמש באמצעים טכנולוגים ובכישוף כדי לפתח מכשירים מופלאים שיעזרו לו להגן על בני שבטו. הוא התקבל לאוניברסיטת האמפייר סטייט, שם ניסוי שהשתבש גרם לצלקות על פניו ולסילוקו. הוא יצר לעצמו חליפה, ונעשה נבל-על. החל מאוקטובר 2016, דום משמש כאיירון מן ביקום מארוול בעקבות אירועי מלחמת האזרחים השנייה.
דמותו של דוקטור דום מדורגת במקום השלישי ברשימת מאה נבלי-העל הגדולים של כל הזמנים לפי אתר IGN, במקום הרביעי ברשימת מאה הנבלים הגדולים של כל הזמנים לפי מגזין ויזארד וכן במקום ה-25 ברשימת 50 דמויות הקומיקס הגדולות של כל הזמנים לפי מגזין אמפייר. את דמותו בסרטי הלייב אקשן "ארבעת המופלאים" ו"ארבעת המופלאים: עלייתו של הגולש הכסוף" גילם השחקן ג'וליאן מקמהון, בסרט האתחול ארבעה מופלאים מ-2015 השחקן טובי קבל ובסרט אתחול נוסף שעתיד לצאת לאקרנים ב-2026 יגלם אותו רוברט דאוני ג'וניור.
ביוגרפיה בדיונית > מקור, התאונה

ויקטור וון דום נולד במחנה צועני סמוך לאומת לאטבריה לורנר וסינתיה וון דום. אמו נהרגה בהסכם שהשתבש עם מפיסטו, וורנר ברח יחד עם דום. אביו מת מקור, אך דום שרד. הוא ביקש ללמוד עוד ועוד על מנת לנקום במפיסטו על מותם של הוריו, ובתגובה לדחייה מצד נערה אותה אהב, הוא מסר אותה לשלישיית שדים תמורת כוחות קסם. מאוחר יותר, הדקאן באוניברסיטת המדינה איתר את דום והציע לו מלגה. הוא פגש את ריד ריצ'רדס ובן גרים, ונעשה אובססיבי לבניית מכונה המאפשרת מסע אסטראלי במחשבה כי באמצעותה ינקום במפיסטו. הוא התעלם מהערותיו של ריצ'רדס כי במכונה יש פגמים, והחל בהפעלתה. המכונה התפוצצה, מה שצילק את דום קשות וגרם לסילוקו. זועם, דום האשים את ריצ'רדס בנעשה.
ביוגרפיה בדיונית > הפיכתו לנבל-על, המלחמות הסודיות

מושפל, דום נדד ברחבי העולם. בעזרת סיוע מצד תושבי כפר בטיבט, דום יצר לעצמו חליפת שריון רבת-עצמה, כבש את לאטבריה והכריז על עצמו כשליט. הוא החל להשתמש במשאבי לאטבריה על מנת לנסות להשתלט על העולם, והתעמת לראשונה עם ארבעת המופלאים כאשר החזיק את סוזן סטורם כבת ערובה. בין היתר, דום הכריח את שאר הארבעה לנסוע בזמן על מנת לשחרר את סוזן. חוברת לאחר מכן, הוא נראה משתף פעולה עם נאמור נגד הארבעה. הוא התכווץ לגודל של האטום, שם גילה עולם שלם. הוא השתלט עליו, והעביר את הארבעה לתוכו. בעזרת איש הנמלה המקורי, הארבעה הביסו את דום ונחלצו מהעולם הזעיר. הוא שלח את השלישייה הנוראה - אשר דום העניק להם את כוחותיהם - נגד ארבעת המופלאים, מה שהוביל לכך שדום יגורש לחלל. הוא נמצא על ידי ראמה-תות, הטוען כי דום הוא אחד מאבותיו. בהאמינו כי הוא ודום הם אחד, ראמה-תות שלח את דום לכדור הארץ. שם, דום ניסה להביס פעם נוספת את הארבעה. לבסוף, הוא הופנט לחשוב כי הרג אותם, והסתלק מהמקום.
בסופו של דבר, ההיפנוט הוסר על ידי מכשף מלאטבריה. זועם, דום חזר לנקום בארבעה, שאיבדו את כוחותיהם. הארבעה ודרדוויל הביסו את דום, אשר חזר כאשר הפעיל מניפולציה על מספר נבלי-על לחבל בחתונתם של ריד ריצ'רדס וסוזן סטורם, דום נאבק בגולש הכסוף ניצח בקרב וקיבל את כוחותיו הקוסמיים וגלשנו של הגולש. עם כוחות אלו, דום יכול היה להביס את הארבעה, אלמלא התערבותו של גלקטוס. במהלך אירוע "המלחמות הסודיות", הביונדר העביר את דום והארבעה בין היתר לעולם המלחמה שלו. שם, דום נעשה מנהיג נבלי-העל, אך הובס יחד איתם. הוא ברח, ובעזרת קלו, החל בבניית מכשיר אשר יעניק לו את כוחותיהם של גלקטוס והביונדר. הוא רכש את כוחותיו של הביונדר, ולא היה מסוגל לנוח בחשש כי יהרוס את כל יקום מארוול באמצעות חלום אחד בלבד. הביונדר שרד, ובאמצעות קלו, החזיר לעצמו את כוחותיו. כמו שאר הגיבורים והנבלים פרט לבן גרים, דום חזר לכדור הארץ. בעזרת דוקטור סטריינג', דום שחרר את אמו ממפיסטו.
ביוגרפיה בדיונית > אונסלוט, ולריה והמיולניר, מלחמת אזרחים

כאשר פרנקלין ריצ'רדס נחטף על ידי אונסלוט, דום (אשר ראה בכך הזדמנות לגזול את כוחותיו של אונסלוט) הצטרף לארבעת המופלאים, האוונג'רס והאקס-מן בקרב נגדו. לאחר שג'ין גריי "כיבתה" את תודעתו של ברוס באנר, הענק הירוק קרע מעל אונסלוט את שריונו, מה שהותיר אותו כאנרגיה אנרגטית טהורה. לאחר שתור נכנס לתוך אונסלוט, שאר גיבורי העל פרט לאקס-מן נכנסו גם הם לתוכו על מנת להביסו. דום נגרר לתוך אונסלוט על ידי איירון מן, ונהרג לכאורה עם השאר. בסוף התגלה, כי דום והגיבורים נשמרו בתוך יקום כיס שנוצר על ידי פרנקלין. לבסוף, הם הוחזרו לכדור הארץ. לאחר שסייע לסוזן סטורם בלידתה, דום ביקש לקרוא לבתה בשם ולריה והשאיר לילדה דובי. פעולה זו תוכננה היטב, וזאת כדי להשתמש בבת ככלי מיסטי. הוא הובס ומזימותיו סוכלו על ידי דוקטור סטריינג' וארבעת המופלאים, ובעקבות כך נכלא ב"מימד מביוס". כאשר המיולניר של תור נפל לכדור הארץ, הוא פתח שער מהגיהנום ונתן לדום הזדמנות לברוח. הוא חזר לשלוט בלאטבריה, שלח את כוחותיו לאתר את המיולניר והתגלה כלא ראוי.
במהלך מלחמת האזרחים ביקום מארוול, ריד ריצ'רדס וגיבורים אחרים הביסו דום-בוטים בניו יורק, אך לא היה ניתן להאשים את דום בכך. מתוך כוונה לנצל את המשבר, דום ניסה לכרות ברית בין לאטבריה לוואקאנדה, אך נתקל בסירוב מצב הפנתר השחור וסטורם. לאחר חורבן אטלנטיס, דום הודיע כי לאטבריה תשמש כמקום מפלט לאטלנטים. כמו כן, הוא ולוקי ניסו להפעיל מניפולציה על תור. לאחר המלחמה, איירון מן הוביל את האוונג'רס העוצמתיים ללאטבריה, וזאת כאשר גילה כי באחד מלוויניו של דום שכן וירוס ונום אשר שוחרר בניו יורק. עם מסע בזמן, דום החל מערכת יחסים רומנטית עם מורגן לה פיי בתמורה להדרכה באמנויות מיסטיות. האוונג'רס העוצמתיים הגיעו והביסו את דום, אשר נכלא באשמת פשעים נגד האנושות. הוא נחטף על ידי קבוצת "הכוח המופלא" מהעתיד, יחד עם ג'וני סטורם על מנת לשמש כמקור כוח למכונה המופקת מגופו המת של גלקטוס. דום הרג את מתכננת המזימה, סוזן סטורם מהעתיד.
ביוגרפיה בדיונית > שלטון אפל, מלחמת האבדון, מסע הצלב של הילדים ונפילת הענקים

לאחר פלישת הסקרול, נורמן אוסבורן גייס את לוקי, אמה פרוסט, נאמור והברדס לקאבאל שלו. בעקבות כך, דום זכה למעמד חדש וסמכותי אף יותר. דרקולה עצמו ביקש מדום שיתווך בינו לבין הקאבאל, וזאת כדי שלא יותקף כאשר יפלוש ללונדון. מורגן לה פיי נסעה ללאטבריה, וזאת כדי לנקום בדום על שלא מילא את חלקו בעסקה ביניהם. לאחר שהובס נגדה בקרב, דום זכה לעזרת האוונג'רס האפלים וניצל על ידי אוסבורן משיתוק מיסטי. באמצעות קוביית זמן, דום ביטל את מעשיהם של לה פיי והאוונג'רס האפלים, כאילו שהדבר לא קרה. כמו כן, הוא הפגין בוז לאוסבורן. לאחר מכן, דום גילה כי לכידתו על פשעים נגד האנושות תבוטל על ידי אדונו - מרקיז המוות, קלייד וינצ'אם הבן מארץ-807128. וינצ'אם הביע רצון ממעשיו של דום, וציפה כי הוא יהיה שליט כדור הארץ ולא "שליט מדינה קטנה" המובס ללא הפסק על ידי גיבורים כארבעת המופלאים. בניגוד לדבריו, וינצ'אם הכה את דום, שלח אותו לפליוקן למותו והחל לענות את ארבעת המופלאים. וינצ'אם לבסוף הובס, ומתגלה כי היריבות בין דום לריד ריצ'רדס נפתרה.
כאשר האסגרדים עברו מאסגרד, אשר רחפה מעל אוקלהומה, ללאטבריה (בהוראותיו של לוקי), דום החל ללכוד אסגרדים בחשאי וערך בהם ניסויים על מנת לברר מה מעניק להם חיי נצח. הוא אף הפך מספר אסגרדים לקיבורגים המבוססים על בלדר, כדי שישרתו את שאיפותיו. זועם, תור בא לנקום את אנשיו, והחל בקרב נגד דום. כאשר דום הבין כי ייתכן ויפסיד, הוא נכנס לגרסה משלו של שריון "המשמיד" וחזר לקרב. משהבין כי המשמיד של דום עובד על סוללה, תור האריך את הקרב עד שכח החליפה אזל, ואילץ את דום לברוח. בתחילת אירועי "מצור", דום הביע את מורת רוחו על ניסיונות ההתנקשות בחיי נאמור, אשר יצא מהקאבאל יחד עם פרוסט באירועי "אוטופיה" והוחלפו בטאסקמאסטר. אוסבורן שולח את טאסקמאסטר להרוג את דום, ולאחר מכן, בוחן את הגופה יחד עם הקאבאל. מתגלה כי דום ניחש כי אוסבורן יבצע צעד כזה, ושלח במקומו דום-בוט מלא בחרקים רובוטיים. הקאבאל בורח, ומותיר את אוסבורן כאיירון פטריוט להילחם בחרקים, אשר אלמלא עזרתו של הסנטרי היו מביסים את אוסבורן.
ביוגרפיה בדיונית > חזרה למוטב

לאחר ריפוי צלקותיו, תחושה רבה של חוסר מימוש עצמי וריקנות שררה בדום, אשר החליט להתחיל ולחפש דרכים שיגרמו לו למימוש וסיפוק עצמי. דום הגיע למסקנה כי דרכיו האנוכיות לא הובילו אותו לסיפוק, והחליט הוא החליט להפוך לכוח טוב ומועיל בעולם. פרספקטיבה חדשה זו הובילה את דום לוותר על כס מלכותו ולהשאיר את ממלכתו מאחור, כשלפני עזיבתו הוא מינה את אחד מקרוביו, הגנרל קאראדיק, לפקד על הממלכה באופן זמני ולהוביל אותה לכיוון חופשי ודמוקרטי.
כחלק מסדרו החדש, דום נעשה לבעל בריתו של טוני סטארק, אדם אותו העריץ מאז ומעולם וראה אותו כדומה לו ובעל עקרונות בסיס משותפים. השניים נפגשו לראשונה כאשר סטארק רדף אחר מאדאם מאסק, ודום חשף בפניו את כוונותיו לפתוח בחייו דף חדש ולעשות טוב. הוא סייע לסטארק נגד מאסק, ונשאר בכוננות גבוהה למקרה בו יתרחשו דברים דומים נוספים.
בתחילת מלחמת האזרחים השנייה, דום ניסה לסייע לסטארק בעקבות מות חברו הטוב רודי רודס וחורבן מגדלו. בסיום המלחמה, סטארק נפגע ונפל לתרדמת, בעוד דום ראה בכך הזדמנות להפצעתו הגדולה כגיבור-על - הפיכה ל"איירון מן" החדש. תחילה ביצע פעולות פשוטות, אך לאחר מכן נאלץ להתמודד עם חקירת סוכנות הביון S.H.I.E.L.D.‎ בדמות אויבו משכבר הימים הדבר, וכן בקרב קצר עם מחליפתו הרשמית של סטארק, רירי ויליאמס. בהמשך, נכנס דום לעימות עם הבורא.
הערות שוליים

↑  Top 100 Comic Book Villains of All Time: #3 - Doctor Doom
↑  Wizard's Top 100 Greatest Villains of All Time
↑  The 50 Greatest Comic Book Characters
↑  Official Handbook of the Marvel Universe Master Edition #20
1 2  Fantastic Four Annual #2
1 2  Fantastic Four #5
↑  Fantastic Four #6
↑  Fantastic Four #16-17
↑  Fantastic Four #23
↑   Fantastic Four #39
↑  Fantastic Four #40
↑  Fantastic Four Annual #3
↑  Fantastic Four #57-60
↑  Marvel Super Heroes Secret Wars #1-12
↑  Marvel Graphic Novel #49
↑  Onslaught Marvel Universe #1
↑  Heroes Reborn: The Return #1-4
↑  Fantastic Four #536-537
↑  Sub-Mariner Vol.2 #1-6
↑  Thor Vol.3 #5
↑  Mighty Avengers #8
↑  Mighty Avengers #9-11
↑  Fantastic Four #557-561
↑  Secret Invasion: Dark Reign #1
↑  Captain Britain and MI-13 #10
↑  Dark Avengers #1-4
↑  Fantastic Four #566-569
↑  Thor #600-606 and Thor Giant-Size Finale #1
↑  Siege: The Cabal #1
↑  Doomwar #1-6
↑  Incredible Hulk #606
↑  Avengers: The Children's Crusade #1-9
↑  FF #1
↑  FF #14
↑  FF #16
↑  Winter Soldier #1
↑  FF #23
1 2  New Avengers Vol.3 #31
1 2  New Avengers Vol.3 #5
↑  Fantastic Four Vol.5 #12
↑  New Avengers Vol.3 #6
↑  Loki: Agent of Asgard #7
↑  Magneto Vol.3 #11
↑  Avengers & X-Men: AXIS #2
↑  Avengers & X-Men: AXIS #3
↑  Avengers & X-Men: AXIS #4
↑  Avengers World #15
↑  Avengers & X-Men: AXIS #6
↑  Avengers World #16
↑  Avengers & X-Men: AXIS #8
↑  Avengers & X-Men: AXIS #9
↑  New Avengers Vol.3 #24
↑  New Avengers Vol.3 #27
↑  New Avengers Vol.3 #29
1 2 3 4  New Avengers Vol.3 #33
1 2 3 4  Secret Wars #5
1 2  Secret Wars #1
1 2 3  Secret Wars #3
1 2  Secret Wars #6
↑  Secret Wars #2
↑  Secret Wars #4
↑  Secret Wars #7
↑  Secret Wars #8
↑  Secret Wars #9
1 2 3  Infamous Iron Man #3
↑  Infamous Iron Man #4
1 2  Invincible Iron Man Vol.2 #2
↑  Invincible Iron Man Vol.2 #1
↑  Invincible Iron Man Vol.2 #5
↑  Invincible Iron Man Vol.2 #6
↑  Invincible Iron Man Vol.2 #13
↑  Civil War II #8
↑  Infamous Iron Man #1
↑  Infamous Iron Man #2
↑  Infamous Iron Man #9
↑  Infamous Iron Man #8
היידראבאד (פקיסטן)

| --- | --- |

אתרים מרכזיים בעיר
 מדינה:  פקיסטן פקיסטן
 פרובינציה:  סינד
 ראש העיר:  קנוואר נאוויד ג'מיל
 רשות מחוקקת:  Hyderabad Municipal Corporation 
 תאריך ייסוד:  1768
 שטח:  319 קמ"ר
 גובה:  13 מטרים
 אוכלוסייה:  ‏
  ‑ בעיר:  1,921,275 (2023)
 קואורדינטות:  25°23′49″N 68°22′05″E﻿ / ﻿25.397083°N 68.367920°E﻿ / 25.397083; 68.367920
 אזור זמן:  UTC +5
 http://www.hyderabad.gov.pk/
  מפת מיקום  מפה מפורטת   (למפת פקיסטן מוגדלת) אסלאמאבאד רוואלפינדי קראצ'י לאהור פייסלאבאד מולטאן פשאוור כוויתה הודו סין קשמיר אפגניסטן טורקמניסטן איראן הים הערביהיידראבאד(למפת פקיסטן רגילה) אסלאמאבאד רוואלפינדי קראצ'י לאהור פייסלאבאד מולטאן פשאוור כוויתה הודו סין קשמיר אפגניסטן טורקמניסטן איראן הים הערביהיידראבאד(למפת סינד רגילה) הודו בלוצ'יסטן פנג'אב קראצ'יהיידראבאד(למפת סינד מוגדלת) הודו בלוצ'יסטן פנג'אב קראצ'יהיידראבאד  he tabBackground:;tabBorder:#aaa;defaultTab:0;
 
היידראבאד (בסינדית ובאורדו: حیدرآباد, תעתיק מדויק: חידראאבאד) היא עיר בפרובינציית סינד שבדרום פקיסטן. על פי מפקד האוכלוסין האחרון משנת 2023, התגוררו בהיידראבאד כ-1.9 מיליון בני אדם, מה שהופך אותה לעיר השנייה בגודלה בפרובינציית סינד ולשביעית בפקיסטן כולה. העיר נוסדה בשנת 1768 על ידי מיאן גולם שאה קלהורו, שליט משבט קלהורה ששלט במחוז באותה תקופה, על הריסות עיירת דייגים מתקופת האימפריה המאורית.
היסטוריה

מיאן גולם שאה קלהורו, שליט משבט קלהורה ששלט במחוז במאה ה-18, ייסד את העיר ב-1768 על הריסות עיירת דייגים קטנה בשם נרון קוט (המקום של נרון) ששכנה על גדת נהר האינדוס ונקראה על שם שליט מקומי בשם נרון. בתחילה הורה מיאן גולם לבנות מבצר על אחת הגבעות שבמקום וזה נבנה מלבנים שעברו קליה בתנור. המבצר נודע מאז בשם "פאקו קילו" (מבצר חזק בסינדית). את תבניתה הבסיסית קיבלה העיר ב-1782 על ידי בנו של מיאן גולם, סרפראז. העיר נקראה על שמו של חתנו של מוחמד, עלי בן אבי טאלב שכינויו היה "חיידר".
לאחר שושלת קלהורה עברה השליטה במקום לשושלת טלפור. מיר פאתה עלי חאן טלפור עזב ב-1789 את בירתו חודאבאד והפך את היידראבאד לבירתו החדשה. הוא הפך את מבצר פאקו קילו למקום מושבו והעביר גם את חצרו לעיר. יחד עם שלושת אחיו הוא שלט בעיר ובאזור והם נקראו "ארבעת החברים". שלטון טלפור נמשך מעל ל-50 שנה, עד 1843. ב-17 בפברואר 1843 החל קרב מיאני בין האמירים של טלפור ובין צבא האימפריה הבריטית והוא הסתיים לאחר חמישה שבועות, ב-24 במרץ, בכיבוש העיר על ידי הבריטים. לאחר השתלטות הבריטים על סינד עברה קראצ'י להיות עיר הבירה של סינד.
ב-1947, בזמן חלוקת הודו, הייתה בהיידראבאד קהילה גדולה של סינדים הינדיים שעסקו בעיקר במסחר. הם תרמו רבות לכלכלת סינד בייחוד בדרך של יצוא מוצרים מקומיים לשוקי חוץ. בניגוד לפנג'אב ולבנגל שחולקו בין שתי המדינות, נכלל מחוז סינד כולו בפקיסטן. ההינדים בסינד התכוונו להישאר בפקיסטן, אך עם ביצוע החלוקה, פרצו מעשי אלימות כנגדם והם נאלצו לנוס על נפשם כשהם משאירים את כל רכושם בסינד. תחילה ביקשו ההינדים לשוב לסינד עם שוך האלימות, אולם התברר להם כי הדבר אינו אפשרי. הסופרת ההינדית ילידת היידראבאד, פופאטי היראנאנדני, מתארת באוטוביוגרפיה שכתבה את התעלמות השוטרים שצפו באלימות המתפרצת, לא עשו דבר למונעה ונכשלו בהגנה על הקהילה ההינדית.
גל ההגירה הגדול של מוסלמים שהגיעו בעקבות חלוקת הודו העלה את היקף האוכלוסייה בעיר בצורה ניכרת והממשלה הפקיסטנית החליטה על הקמת שתי ערי פרברים, לטיפאבאד וקסימאבאד. בשנות ה-80 התפרצו בעיר מהומות ועימותים בין הסינדים הוותיקים ובין המוהג'ירים שהגיעו מהשטח שנשאר בשליטת הודו. העיר נכנסה למערבולת של אלימות שבסופה התרכזו הסינדים בקסימאבאד והמוהג'ירים התרכזו בלטיפאבאד. עד היום חצויה העיר על ידי חלוקה אתנית זו.
גאוגרפיה ואקלים

היידראבאד שוכנת בדרום-מערב פרובינציית סינד על גדתו המזרחית של נהר האינדוס, כ-140 ק"מ צפון-מזרחית לקראצ'י. היא בנויה על שלוש גבעות המשקיפות זו על זו והנמצאות על גדתו המזרחית של נהר האינדוס.
סביב לעיר מצויות מספר ערים נוספות: קוטרי, הנמצאת 6.7 ק"מ מדרום מערב להיידראבאד, מעבר לאינדוס. ג'משורו, הנמצאת 8.1 ק"מ ממערב, גם היא מעבר לאינדוס. האטרי - 5 ק"מ וחוסרי 7.5 ק"מ.
מחוז היידראבאד גובל בצפונו במחוז נאושהארו פרוזה (בצפון מערב) ובמחוז סנגהאר (בצפון מזרח). ממזרח נמצא מחוז טנדו אללהיאר, ממערב נמצאים מחוזות ג'משורו (בצפון מערב) ותאטה (בדרום מערב), ובדרום נמצא מחוז טנדו מוחמד חאן.
דרומית לעיר, בקו המקביל לנהר האינדוס, נמצא רכס נמוך של אבן גיר הנקרא גנג'ו טקאר. גובהו הממוצע הוא כ-30 מטר ואורכו כ-22 ק"מ.
הפרשי הטמפרטורות בין היום ובין הלילה באזור היידראבאד הם גבוהים. ביום מגיע הטמפרטורה לכ-40° צלזיוס ובלילה רוח קרירה נושבת. הרוחות המנשבות במשך היום מביאות איתן, לעיתים תכופות, ענני אבק ותושבי העיר מעדיפים בעתות אלו לשהות בבתיהם גם במשך היום. עם זאת, בלילות מזג האוויר נעים והאוויר נקי.
בשנים האחרונות חוותה היידראבאד מספר אירועים של שיטפונות שנגרמו מתופעות של שבר ענן. ב-2003 ירד בעיר גשם בכמות 105 מילימטרים במשך 12 שעות. אירועים דומים התרחשו גם ב-2006 וב-2007 ועשרות נהרגו בשיטפונות אלו.
| אקלים בהיידראבאד> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בהיידראבאד> ינואר.25.0.11.1.1.2 | אקלים בהיידראבאד> פברואר.28.1.13.6.3.9 | אקלים בהיידראבאד> מרץ.33.9.18.5.5.1 | אקלים בהיידראבאד> אפריל.38.9.23.0.5.8 | אקלים בהיידראבאד> מאי.41.6.26.0.3.5 | אקלים בהיידראבאד> יוני.40.2.28.1.13.9 | אקלים בהיידראבאד> יולי.37.4.27.8.56.7 | אקלים בהיידראבאד> אוגוסט.36.3.26.7.60.8 | אקלים בהיידראבאד> ספטמבר.36.8.25.3.21.4 | אקלים בהיידראבאד> אוקטובר.37.2.22.3.1.5 | אקלים בהיידראבאד> נובמבר.31.9.17.3.2.1 | אקלים בהיידראבאד> דצמבר.26.3.12.5.2.0 | אקלים בהיידראבאד> שנה...177.9 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: World Weather Information Service
מבנה מוניציפלי

עד תקופת כהונת הממשלה שבראשה עמד זולפיקר עלי בהוטו, כלל מחוז היידראבאד גם את שטחם של מחוז בדין הנוכחי. בסוף שנות השבעים הוא הופרד ממחוז בדין וחולק לארבעה מחוזות משנה (טשיל בסינדית או טלוקה באורדו):
היידראבאד סיטי טלוקה
היידראבאד טלוקה (אזור כפרי)
לטיפאבאד (החלק הדרומי של העיר)
קסימאבאד (החלק המערבי של העיר)
בהיידראבאד סיטי טלוקה ממוקמים ממשלת מחוז היידראבאד ומוסדותיה השונים.
הערות שוליים

↑  Pakistan: Provinces and Major Cities - Population Statistics, Maps, Charts, Weather and Web Information, citypopulation.de
↑  היידראבאד טלוקה - Imperial Gazetteer of India, v. 13, p. 321.
↑  BBC news, Pakistan floods leave many dead, 18.02.2003
| --- | --- |
בקרת זהויות :  NLI: 987007557380705171  BnF: cb16175965w (data)  GND: 7718749-0  LCCN: n50056310  MusicBrainz: 90174529-e133-429b-9bc5-f9ad26e73ea1  SUDOC: 192249010  TDVİA: haydarabad--pakistan  VIAF: 131316847   WorldCat (עם VIAF): 131316847
הדרבי של וינה

אוסטריה וינה (בסגול) נגד ראפיד וינה (בירוק-לבן) במשחק דרבי, 2010
הדרבי של וינה הוא משחק כדורגל עירוני בין קבוצות הכדורגל אוסטריה וינה וראפיד וינה מהבירה האוסטרית, וינה. שני הצדדים מהווים את שתי קבוצות הכדורגל המצליחות ביותר במדינה, כששניהן יחד מחזיקות במירב התארים הלאומיים. אלה גם שני מועדוני הכדורגל הפופולריים ביותר באוסטריה עם אוהדים ברחבי המדינה כולה.
המפגש הראשון בין המועדונים היה ב-8 בספטמבר 1911, כאשר ראפיד גברה על אוסטריה בתוצאה 1–4.
סך הכל נערכו 322 משחקים כשראפיד ניצחה 132 מהם, אוסטריה ניצחה 117 משחקים ו-73 הסתיימו בתיקו.
זהו הדרבי הוותיק ביותר באירופה אחרי הדרבי של הדרבי של גלאזגו והדרבי של אדינבורו בין הארט אוף מידלות'יאן והיברניאן (שניהם בסקוטלנד) ונחשב לאחד ממשחקי הדרבי הסוערים באירופה.
היריבות

שני המועדונים הגיעו משכונת היטצינג, מחוז 13, במערב וינה. היום לעומת זאת, אוסטריה משחקת באצטדיון פרנץ אימה בשכונת פאבוריטן, מחוז 10 שבדרום וינה בזמן שראפיד מארחת את משחקיה במערב העיר סמוך לפנציג (מחוז 14) באצטדיון אליאנץ.
סטטיסטיקה > השוואת תארים

| טורניר | אוסטריה | ראפיד |
| --- | --- | --- |
| אליפות לאומית | ‏24 | ‏33 |
| גביע לאומי | ‏27 | ‏15 |
| סופרקאפ לאומי | ‏6 | ‏3 |
| הישג שיא באירופה | מחזיקת גביע אירופה למחזיקות גביע 1978 | גמר גביע אירופה למחזיקות גביע 1985 |
סטטיסטיקה > סיכום תוצאות מפגשים

| משחקים | ניצחונות של אוסטריה | שוויונות | ניצחונות של ראפיד | שערים לזכות אוסטריה | שערים לזכות ראפיד | סה"כ |
| --- | --- | --- | --- | --- | --- | --- |
| ליגה | 291 | 99 | 70 | 122 | 439 | 537 |
| גביע | 32 | 18 | 3 | 11 | 76 | 65 |
| סופר קאפ | 1 | 0 | 0 | 1 | 1 | 3 |
| סה"כ | 324 | 117 | 73 | 134 | 511 | 605 |
הערות שוליים

↑  קהת: "רוצה לנצח דרבי. מקווה שאמשיך לפתוח", באתר ערוץ הספורט, 22 באוקטובר 2015
ערך זה הוא קצרמרבנושא כדורגל. אתם מוזמנים לתרום לוויקיפדיה ו.
מפה המראה את מיקום האצטדיונים של אוסטריה וראפיד עד יוני 2014.
הושע פרידמן בן-שלום

| --- | --- |

 לידה:  24 ביוני 1959 (בן 65) י"ח בסיוון ה'תשי"ט קיבוץ רשפים, ישראל ישראל
 מדינה:  ישראל 
 מספר צאצאים:  6 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד גדוד בחטיבת כרמלי  סגן מפקד חטיבת כרמלי  מפקד חטיבת כרמלי  קצין מילואים ראשי
 פעולות ומבצעים
   מבצע שלום הגליל    המערכה ברצועת הביטחון  האינתיפאדה הראשונה  האינתיפאדה השנייה    מלחמת לבנון השנייה    מבצע צוק איתן
 תפקידים אזרחיים
 האדמו"ר מפשקאן ה-4  ראש המכינה הקדם-צבאית בית ישראל
 
רבי הושע אברהם פרידמן בן שלום (נולד ב-24 ביוני 1959, י"ח בסיוון ה'תשי"ט) הוא קצין צה"ל במילואים בדרגת תת-אלוף, כיהן כקצין מילואים ראשי ומשמש ראש המכינה הקדם-צבאית בית ישראל. בשנת ה'תשע"ז מונה לכהן כאדמו"ר מפאשקאן לאחר פטירת אביו.
ביוגרפיה

רבי הושע פרידמן נולד ב-1959 בקיבוץ רשפים וגדל בקיבוץ סעד. הוא בנם של רבי ישראל פרידמן בן-שלום, שהיה ראש ישיבת ההסדר נתיבות ובסוף ימיו האדמו"ר מפשקאן, ושל ציפורה, בתו של האדמו"ר מוויזנ'יץ רבי חיים מאיר הגר בעל ה"אמרי חיים". שם משפחתו המקורי, פרידמן, עוברת על ידי אביו, בעת שירותו כנספח תרבות בפריז ל"בן שלום". מאוחר יותר, מתוך כבוד למסורת של בית רוז'ין שמשפחתו נמנית עם צאצאיה, הוסיפו הרב ישראל וילדיו חזרה את השם "פרידמן" לשם "בן שלום". אחיו הגדולים הם ירמיהו פרידמן בן שלום, שמוליק בן שלום, וד"ר מנחם בן שלום.
נישא לאורלי, בתו של מיכה שגיא (נפטר ה'תשע"ג), דור שמיני לרבי שניאור זלמן מלאדי בעל התניא.